羲之报：得十四、十八日二书，知问为慰。寒切，比各佳不？念忧劳，久悬情。吾食至少，劣劣！力因谢司马书，不具。羲之报。董其昌跋文：“右军真迹世不多见，唯吾乡陆文裕公家《月半帖》、吴门王文恪家《此事帖》与此而三耳。所谓山阴衣钵，非具眼者，不可与传也。”娄坚跋文：此右军《廿七帖》为长洲韩宗伯收藏，去年春始获见之。今又从辰玉内翰索观，寻绎再三，往往得其异趣，真所谓从容中道者。米元章云：‘世人以努张为筋骨，不知不努张自有筋骨焉。’余幸得再睹神物，益信此语之妙解。”
历代珍藏.《寒切帖》